ZAPISNIK

sa 4. sjednice Vijeća Mjesnog odbora „August Šenoa“, održane 23. kolovoza 2021. u prostorijama MO „August Šenoa“, Pavla Hatza 8, s početkom u 18 sati.

Nazočni članovi Vijeća MO: Dubravka Golubić-Krpan, Sonja Braut-Kazić, Đurđa Golubić, Robert Borenić, Pavao Babić. 

Predsjednica Vijeća Mjesnog odbora „August Šenoa“ pozdravlja nazočne i utvrđuje da su prisutni svi vijećnici i da je moguće odlučivanje.

Vijeće MO jednoglasno prihvaća  zapisnik 3. sjednice Vijeća MO „August Šenoa“.

Vijeće Mjesnog odbora „August Šenoa“ jednoglasno prihvaća sljedeći:

DNEVNI RED

1. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
2. Prijedlog Zaključka o podizanju spomenika slovenskom pjesniku dr. Francu Prešernu, mišljenje, traži se
3. Pitanja i prijedlozi

Ad. 1 Prijedlog Odluke o izmjenama i dopunama Odluke o davanju u zakup i na drugo korištenje površina javne namjene 

Nakon kratke rasprave, tijekom koje su se članovi izrazili zadovoljstvo ukupnim i pojedinačnim promjenama što se tiče davanja u zakup i načina korištenja javnih površina, osobito što se tiče očuvanja zagrebačke ambijentalnosti i prepoznatljivosti.

Prijedlog je jednoglasno prihvaćen te se donosi. 

                                                       ZAKLJUČAK
Prijedlog Odluke o izmjenama i dopunama Odluke o davanju u zakup i na drugo             
                                 korištenje površina javne namjene

              Vijeće MO „August Šenoa“   jednoglasno podržava Odluku o izmjenama i 
              dopunama Odluke o davanju u zakup i na drugo korištenje površina javne namjene



Ad.2 Prijedlog Zaključka o podizanju Spomenika slovenskom pjesniku dr. Francu Prešernu

Članovi MO „August Šenoa“, svjesni kontinuiteta postavljanja sličnih spomenika, priklanjaju se mišljenju MO na čijem će području biti podignut spomenik slovenskom pjesniku dr. Francu Prešernu, podržavaju ovaj prijedlog i donose

ZAKLJUČAK

Vijeće MO „August Šenoa“ jednoglasno podržava Prijedlog Zaključka o podizanju  Spomenika  slovenskom pjesniku dr. Francu Prešernu te o istom daje pozitivno mišljenje.


Ad.3 Pitanja i prijedlozi

Vijećnica Sonja Braut-Kazić je kao zainteresirana građanka kontaktirala nadležnu službu Čistoće odgovornu za pranje ulica i dobila konkretan odgovor kada se i kako pere njezina ulica (Palmotićeva). 
Istodobno je saznala da je, što se tiče održavanja čistoće i pranja ulica, Zagreb podijeljen na 17 sektora, ali i da trenutno nadležna služba raspolaže sa samo 6 cisrerni potrebnih za pranje šmrkovima i 2 kamiona-čistača koji gdje prolaze peru ceste, te da osim očitog manjka mehanizacije, postoji i manjak zaposlenika na tim poslovima. 

Zaključak: U želji da Zagreb bude čist i redovito pran, članovi Vijeća složno šalju upit Vijeću gradske četvrti da provjeri to stanje i da se pokuša na odgovarajućem mjestu i razini poduzeti potrebno za bolje opremanje i obavljanje posla. 
I očekuju odgovor što je moguće napraviti u vezi ovog problema. 

Sjednica je završila u 19.30 sati.

Zapisnik vodila: Sonja Braut-Kazić



KLASA: 026-02/21-002/1435
URBROJ: 251-06-11-102-21-2



Zagreb, 23. kolovoza 2021.     


                                                                                                        Predsjednica
                                                                                                Vijeća Mjesnog odbora
                                                                                                        „August Šenoa“

